51. ΝΟΜΟΘΕΤ. ΔΙΑΤΑΓΜΑ υπ' αριθ. 121 της 25/31 Αυγ. 1973 (ΦΕΚ Α' 198) Περί βαθμολογικής εξελίξεως και τρόπου πληρώσεως θέσεων προσωπικού ενίων κλάδων των Φυλακών και των Σωφρονιστικών Καταστημάτων. Κλάδος Βαθμούχων Προσωπικού Φυλάξεως Άρθρ.1.-1.Αι υφιστάμεναι 180 θέσεις του Κλάδου βαθμούχων προσωπικού φυλάξεως Β' κατηγορίας των Φυλακών και Σωφρονιστικών Καταστημάτων, διακρίνονται κατά βαθμούς ως ακολούθως: Αρχιφύλακες επί βαθμώ 6ω θέσεις 45. Υπαρχιφύλακες επί βαθμώ 7ω, θέσεις 135. 2.Αι θέσεις υπαρχιφυλάκων επί βαθμώ 7ω πληρούνται δια μετατάξεως και προαγωγής των εν τω επομένω άρθρω ανηκόντων εις την Β' Κατηγορίαν φυλάκων επί βαθμώ 8ω συμπληρωσάντων τον κατά τας κειμένας διατάξεις απαιτούμενον χρόνον προαγωγής ή των ανηκόντων εις την Γ' Κατηγορίαν επί βαθμώ 8ω συμπληρωσάντων εξαετή ευδόκιμον υπηρεσίαν εν τω βαθμώ τούτω. Κλάδος Φυλάκων Άρθρ.2.-1.Αι 900 του Κλάδου Φυλάκων Φυλακών επί βαθμοίς 11ω-9ω Γ' Κατηγορίας, καθορίζονται επί βαθμοίς 11ω-8ω. Ως ελάχιστον τυπικόν προσόν διορισμού εις τον εισαγωγικόν βαθμόν του Κλάδου τούτου ορίζεται το απολυτήριον Δημοτικού Σχολείου. 2.Φύλακες κεκτημένοι ή αποκτώντες απολυτήριον Μέσης Σχολής Γενικής Εκπαιδεύσεως και αποφοιτώντες ευδοκίμως του οικείου Τμήματος της Σχολής Σωφρονιστικών Υπαλλήλων, μετατάσσονται εις την Β' Κατηγορίαν δι' αποφάσεως του Υπουργού Δικαιοσύνης. Πάσα τοιαύτη μετάταξις συνεπάγεται σύστασιν θέσεων φυλάκων Β' κατηγορίας επί αντιστοίχω μειώσει των θέσεων Γ' Κατηγορίας, πάσα δε περαιτέρω αποχώρησις φύλακος ανήκοντος εις την Β' Κατηγορίαν συνεπάγεται αντίστοιχον αύξησιν των θέσεων Γ' Κατηγορίας. 3.Οι κατά την ισχύν του παρόντος υπηρετούντες φύλακες Β' Κατηγορίας, εξακολουθούν να ανήκουν εις την Κατηγορίαν ταύτην. Κλάδος Οδηγών Αυτοκινήτων Αρθρ.3.-Αι τακτικαί προσωριναί θέσεις του Κλάδου Οδηγών Αυτοκινήτων Φυλακών Β' Κατηγορίας, αι κατεχόμεναι ήδη υπό μόνιμων οδηγών και μη μετατραπείσαι εισέτι δυνάμει του άρθρ. 1 του Ν.Δ. 385/1969 «περί προσλήψεως προσωπικού επί σχέσει ιδιωτικού δικαίου εις Δημοσίας Υπηρεσίας» (τομ. 2Α σελ. 358,61) εις θέσεις ιδιωτικού δικαίου, καθορίζονται επί βαθμοίς 11ω-7ω. Μεταβατικαί Διατάξεις Ένταξις Προσωπικού Άρθρ.4.-1.Οι κατά την δημοσίευσιν του παρόντος υπηρετούντες τακτικοί υπάλληλοι εις τον μέχρι τούδε Κλάδον Βαθμούχων Προσωπικού Φυλάξεως Β' Κατηγορίας, εντάσσονται από της ενάρξεως της ισχύος του παρόντος ως εξής, εις τας θέσεις του νέου Κλάδου Βαθμούχων Προσωπικού Φυλάξεως: α)Οι Αρχιφύλακες επί βαθμώ 6ω, οι κεκτημένοι τα τυπικά προσόντα της θέσεως του Αρχιφύλακος, αυτοδικαίως εις θέσεις Αρχιφυλάκων. β)Οι Αρχιφύλακες επί βαθμώ 6ω, οι μη κεκτημένοι τα τυπικά προσόντα της θέσεως του Αρχιφύλακος εις θέσεις Αρχιφυλάκων, δι' αποφάσεως του Υπουργού Δικαιοσύνης, κατόπιν κρίσεως υπό του Υπηρεσιακού Συμβουλίου και γ)Οι Αρχιφύλακες επί βαθμώ 7ω και οι Υπαρχιφύλακες επί βαθμώ 8ω εις θέσεις Αρχιφυλάκων και Υπαρχιφυλάκων αντιστοίχως, δι' αποφάσεως του Υπουργού Δικαιοσύνης, κατόπιν κρίσεως υπό του Υπηρεσιακού Συμβουλίου, εφαρμοζομένης και της διατάξεως της παρ. 1 εδάφ. γ' του επομένου άρθρου. 2.Οι, πέραν των οργανικών θέσεων Αρχιφυλάκων και μη εντασσόμενοι κατά τα εδάφ. β' και γ' της προηγουμένης παραγράφου Αρχιφύλακες, διατηρούν τας ας κατέχουν θέσεις Αρχιφυλάκων, χαρακτηριζομένας ως προσωρινάς και καταργουμένας άμα τη καθ' οιονδήποτε τρόπον αποχωρήσει τούτων εκ της Υπηρεσίας. (Μετά την σελ. 596,10) Σελ. 596,11 Προσωπικό Φυλακών 6.Ι.β.50-51 Επανένταξις Άρθρ.5.-1.Οι κατά την δημοσίευσιν του παρόντος υπηρετούντες και εν τοις επομένοις εδαφίοις αναφερόμενοι τακτικοί υπάλληλοι Φυλακών και Σωφρονιστικών Καταστημάτων, επανεντάσσονται δι' αποφάσεως του Υπουργού Δικαιοσύνης, μετ' απόφασιν του αρμοδίου Υπηρεσιακού Συμβουλίου, ως ακολούθως: α)Οι επί βαθμώ 9ω του Κλάδου Διοικητικού Β' Κατηγορίας Φυλακών εις τον 8ον βαθμόν, εφ' όσον κέκτηνται μέχρις ενάρξεως της ισχύος του παρόντος εννεαετή συνολικήν υπηρεσίαν υπολογιζομένην δια την συμπλήρωσιν τριακονταπενταετίας κατά τας διατάξεις του Ν.Δ. 252/1969 (τομ. 2Α σελ. 316,39), εις τον 7ον βαθμόν, εφ' όσον κέκτηνται υπέρ δεκατριετή και εις τον 6ον βαθμόν εφ' όσον κέκτηνται υπέρ δεκαεπταετή τοιαύτην. β)Οι επί βαθμώ 9ω μόνιμοι οδηγοί αυτοκινήτων, εις τους 8ον και 7ον βαθμούς, εφ' όσον κέκτηνται αντιστοίχως εννεαετή και δεκατριετή κατά τα ως άνω υπηρεσίαν και γ)Οι Αρχιφύλακες επί βαθμώ 7ω εις τον 6ον βαθμόν, εφ' όσον κέκτηνται δεκαεπταετή συνολικήν κατά τα ανωτέρω υπηρεσίαν, οι Υπαρχιφύλακες επί βαθμώ 8ω εις τον 7ον βαθμόν εφ' όσον κέκτηνται δεκατριετή υπηρεσίαν και οι φύλακες επί βαθμώ 9ω εις τον 8ον εφ' όσον κέκτηνται υπέρ εννεαετή τοιαύτην. 2.Αι κατά την προηγουμένην παράγραφον επανεντάξεις, λογίζονται ως γενόμεναι από τις ισχύος του παρόντος, η δε καταβολή της διαφοράς των αποδοχών άρχεται από της δημοσιεύσεως της σχετικής περί επανεντάξεως πράξεως εις την Εφημερίδα της Κυβερνήσεως. Πλήρωσις θέσεων Υπαρχιφυλάκων Άρθρ.6.-Επί μίαν διετίαν από της ισχύος του παρόντος, επιτρέπεται η πλήρωσις των κενών θέσεων Υπαρχιφυλάκων δια προαγωγής φυλάκων Β' Κατηγορίας επί βαθμώ 8ω εφ’ όσον κέκτηνται υπέρ οκταετή ευδόκιμον υπηρεσίαν εις τον προηγούμενον και τον ον κέκτηνται βαθμόν. Έναρξις ισχύος Άρθρ.7.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. Σελ. 596,12 6.Ι.β.51 Προσωπικό Φυλακών 